કયામતના દિવસે મુનાદી નિદા આપશે, ક્યાં છે આલે મોહમ્મદ(અ.મુ.સ.)ના શીઆઓ? તો એક સમુહ ઉભો થશે કે જેની સંખ્યા અલ્લાહ સિવાય કોઇ ગણી નથી શકતું અને તેઓ લોકોથી અલગ થઇ જશે. પછી મુનાદી નિદા આપશે: ક્યાં છે ઇમામ હુસૈન(અ.સ.)ની કબ્રના ઝવ્વારો? તો એક ખુબ જ મોટો સમુહ ઉભો થશે, તેઓને કહેવામાં આવશે કે, તમે જેને ચાહો તેનો હાથ પકડીને જન્નતમાં લઇ જાવ તો એ લોકો તેઓને જન્નતમાં લઇ જશે, જેમને તેઓ દોસ્તી રાખતા હતા, ત્યાં સુધી કે તેઓમાંથી એક શખ્સ કહેશે, અય ફલાં ઇબ્ને ફલાં! શું તમે મને નથી ઓળખતા હું એક દિવસ તમારા એહતેરામ માટે ઉભો થયો હતો, તો એ ઝાએર તેને પણ પોતાની સાથે જન્નતમાં લઇ દાખલ થઇ જશે અને કોઇ તેને રોકશે નહીં.